
**PETAK, 15.5.2020.**

**Dragi moji učenici!**

**Vama i vašim obiteljima čestitam Međunarodni dan obitelji!**

**Uživajte u svojoj obitelji, ona je jedna, jedina i neponovljiva!**



**HRVATSKI JEZIK**

Pregledaj sadržaje koji se nalaze na sljedećoj poveznici.

Pogledaj crtani film o našim obiteljima, pjevaj, čitaj pjesmu *Moja obitelj*, slaži puzzle.

[**https://www.thinglink.com/scene/1314694215564787715?fbclid=IwAR0BjVAAQcjYPwxMiYjncjoeJqO8DuR73x0Ro-6RtVQCVhjvnBimjf4ZXos**](https://www.thinglink.com/scene/1314694215564787715?fbclid=IwAR0BjVAAQcjYPwxMiYjncjoeJqO8DuR73x0Ro-6RtVQCVhjvnBimjf4ZXos)

**Nakon toga u bilježnicu napišite kratko razmišljanje:**

**Što je za tebe obitelj? Kako se osjećaš u obitelji?**

**Što članovi obitelji pružaju jedni drugima? Kako jedni drugima pomažu?**

**Izmisli svoju izreku o obitelji.**

(Naslov: 15. svibnja – Međunarodni dan obitelji)

Pogledaj sljedeće sadržaje na poveznici:

**[Međunarodni dan obitelji – zabavni sadržaji](https://l.facebook.com/l.php?u=https%3A%2F%2Fview.genial.ly%2F5ebc67e8e87b0e0d2560a0e4%2Finteractive-image-interactive-image%3Ffbclid%3DIwAR2yc4mWsHCScbkGo7rFASd7ppWWWD8HKNxQaCwDq9UNTu69uVs3pY51McY&h=AT3bYWa4N-HDKZMa9rOrV7GZa3ZYEtdDBwbLC5gIhgcUFgQBnYeN6cQx5tNN_twY8TVB3BM8V2PmepYe7Uax-zPioknQfyVubEqZB086nKjUiXkuhsKiXoasyscsHfbeUfhK&__tn__=-UK-R&c%5b0%5d=AT0cy9JXIVy7SmWd64Mu9lQ9iPIzVXl4V3wgDFNcJesWiI_K7JYYlDS-GFBZkxG3eP1ok1M5dOxagDRKLg_r3OIoBTZRto51upNoVMie9-wVUxbGI5YJeKq0PrSmFObGR3IWiH6CUxnOe1KYJsyGDblok_BMGSZ_H9Mqf8-kn0icRCvSU9I2_g)**

**Najljepšim rukopisom i penkalom prepišite pjesmu s poveznice u bilježnicu:**

**OBITELJ**

**Božidar Prosenjak**

**Kad bih stekao svu mudrost**

**I sve znanje,**

**Sve bogatstvo**

**I moć,**

**Svu čast**

**I uživanje,**

**Još bih imao manje**

**Od onoga**

**Kome je obitelj**

**U srcu jedino imanje.**

**Napišite kratko razmišljanje o pjesmi.**

Riješite križaljku i zabavite se:

<https://learningapps.org/watch?v=p7erbhikt19>

**MATEMATIKA**

Znam da vam pisano dijeljenje nije lako, ali isto tako znam da ste uporni i da ćete to izvježbati.

Pogledajte još jednom video uradak koji je jučer bio na listiću. Ako vas nešto posebno muči, pošaljite mi poruku.

Riješite 113. i 114. str. u radnoj bilježnici.

114. str. mi pošaljite na uvid.

**LIKOVNA KULTURA -** kompozicija statičnih oblika u prostoru, obojani papir

Zadatak je danas vrlo jednostavan. Izrezat ćete od nekog kartona ili debljeg papira slova za riječ OBITELJ. Slova ćete na svoj maštovit način obojati flomasterima, što kreativnije i što zanimljivije.

Likovni elementi: **crta, točka , boja**.

Slova ćete zalijepiti na podlogu na način da se vide u prostoru.

**Ako nađete zanimljivu podlogu, ne morate je bojati.**

Slova riječi OBITELJ stavite na podlogu prema svojoj ideji.

Potrudite se i razveselite svoje ukućane ovim radom.

Neka ima svoje mjesto u prostoru u kojem najviše boravite.

Pogledajte radove koji su inspirirani riječju MAMA. Vi složite na svoj, poseban i originalan način riječ **O B I T E LJ.**

(Fotografije radova pošaljite u grupu).







**Dodatna nastava – HRVATSKI JEZIK - Za sve!**

Zabavite se pišući pjesme o obitelji.

Pišite po želji. Može biti **akrostih ili činkvina.**

**Akrostih** smo pisali ovaj tjedan.

**PODSJETNIK!**

**Petostih ili činkvina** je talijanska narodna pjesma koja ima pet stihova. Pravila činkvine:

* prvi stih – jedna riječ (tema) mora biti IMENICA, imenica

                                       opisuje temu

* drugi stih – dvije riječi – moraju biti PRIDJEVI koji opisuju

                                           imenicu (temu)

* treći stih – tri riječi – moraju biti GLAGOLI povezani s temom
* četvrti stih – misao od četiri riječi koja izražava osjećaj prema   temi; misao čine četiri riječi napisane kao  rečenica i, naravno, vezane su uz temu
* peti stih – jedna riječ koja označava temu nekom drugom riječi

Svakako ne zaboravite na naslov!


**Pjesmu napišite penkalom, a svoje ukućane zamolite da vam provjere jeste li pravopisno točno napisali.**

Sve što ste danas zapisali u bilježnicu iz HJ, pošaljite mi na uvid.

Možete se poigrati i u WordArtu na temu obitelji.



I JEDNA IDEJA uz DAN OBITELJI! ☺



Uživajte u svojoj obitelji i ugodan vam vikend!

Pozdrav od učiteljice Pavice!